Downloaded from YTS.MX
Official YIFY movies site: YTS.MX
PANTAI UTARA, O'AHU
Pada mulanya, saya perlu belajar berada di dalam air bersamanya.
Biasanya, orang yang dikejar ikan yu
akan terus lari keluar dari laut…
Klip di belakang.
…tapi oleh sebab saya tak lari keluar selepas dikejar olehnya,
saya dapat lihat perilaku semula jadinya
dan dari situ, saya mula belajar
bahasa ikan yu.
Semua orang kenal Ocean Ramsey.
- Ocean Ramsey. - Ocean Ramsey.
Berani. Tak gentar.
Dia masuk berita di seluruh dunia.
- Namanya Ocean? - Ya.
Tapi orang tak tahu tentangnya.
Saya nak meneroka.
Saya nak mencabar batasan.
Ini seolah-olah takdir saya.
Emosi dan hubungan yang saya rasa,
amat mendalam.
Inilah tujuan hidup saya.
Saya tak gila.
Saya sedar akan kemampuannya.
Tapi ikan yulah tujuan hidup saya.
Dia melepasi batasan. Perkara buruk boleh berlaku.
Ia dipercayai merupakan yu putih terbesar yang pernah wujud
dalam sejarah dunia.
Apabila masuk ke dalam air, dia tanya,
"Kenapa saya perlu takut?"
DILARANG BERENANG OMBAK BERBAHAYA
ARUS DERAS OMBAK TINGGI
Pengalaman membesar di Hawaii
telah membentuk diri saya.
Saya suka memandang laut dengan warnanya yang berbeza-beza
dan merasai kuasa ombak.
Semasa membesar, saya agak pemalu.
Saya sangat pendiam.
Saya lebih tertarik
kepada interaksi dengan haiwan di alam semula jadi
daripada bergaul dengan manusia lain.
Saya umpama budak liar.
Berada di alam semula jadi…
menghubungkan saya dengan kuasa yang lebih besar
daripada saya.
Pada kali pertama saya lihat ikan yu, saya baru berusia tujuh atau lapan tahun.
Ia berada betul-betul di bawah saya
dan pada saat itu, saya ada pilihan.
Patutkah saya mengekorinya
atau patutkah saya berasa takut kepadanya?
Saya mengekorinya sekejap.
Pengalaman dan rasa minat itu ialah sesuatu yang menarik.
Minat itu kekal hingga sekarang.
Apabila saya bersama ikan yu, saya rasa bersemangat.
Ia bukan rasa debaran, tapi rasa seperti kami berhubung
dan saya rasa sangat selesa.
Bagi saya, ada sesuatu yang menarik tentang ikan yu.
Saya rasa begitu mungkin kerana itulah tujuan hidup saya.
Itu matlamat hidup saya.
Saya minat fotografi melalui kegiatan meluncur.
Pada peringkat awal hidup saya, saya nak jadi jurugambar luncur air.
Malangnya, lama-kelamaan,
saya sedar jika saya mahu jadi jurugambar luncur air,
saya perlu meninggalkan aktiviti meluncur
untuk cari makan dengan mengambil gambarnya.
Saya terkejut sebab saya tak menjangkakannya.
Tapi walaupun saya peluncur yang membesar di Hawaii, saya takut ikan yu.
Semasa saya kira-kira tujuh tahun,
ada banyak kes serangan ikan yu.
Seterusnya, serangan ikan yu terbaru di O'ahu.
Ikan yu muncul dari bawah.
Ia serang dua kali dan dapat gigit lengannya.
Kita tak rasa selesa apabila keluar meluncur.
Perasaan takut menyelubungi seluruh komuniti
dan sepanjang zaman kecil saya.
Ekoran industri pelancong yang berjaga-jaga,
Hawaii melancarkan pasukan khas untuk menangani serangan ikan yu.
Satu keputusan penuh kontroversi untuk membunuh ikan yu telah dibuat.
Saya fikir, "Ikan yu memang patut mati."
Saya pergi ke Pelabuhan Hale'iwa.
Yu tenggiri bergelimpangan atas peluncur kapal.
Ada dalam 20 atau 30 ekor dan orang ramai bersorak untuk nelayan.
Saya rasa takut.
Saya tak tahu apa-apa.
Sedih rasanya sebab itulah hidup saya
kerana apabila saya menyelam dengannya, keadaannya tak sama langsung.
Saya dan kawan saya mula bawa orang menyelam…
dan cuba ajar mereka tentang ikan yu.
Kami antara perintis industri sangkar dalam laut di sini.
Ia amat sukar dibuat pada waktu itu
kerana masyarakat masih dibelenggu perasaan takut.
Malah, ada yang tak mahu lagi berkawan sebab saya suka ikan yu.
Mereka kata, "Awak bawa haiwan ganas ke pekan kita."
Saya kata, "Ia tak ganas dan wujud sebelum kita.
Kita perlu belajar hidup bersamanya."
Jadi, itulah yang…
menjadi asas kepada pertemuan saya dengan Ocean.
Saya mengenalinya pada 2006.
Dia jurulatih skuba.
Saya kapten bot ikan yu.
Pada hari pertama, dia kata, "Kalau kamu nak saya luluskan kamu,
kamu perlu menyelam dengan saya dan lihat ikan yu dalam laut,
Sebab saya nak kamu tahu tentang ikan yu."
Saya terus rasa kagum dan jatuh cinta dengannya.
Semasa kami berkenalan, saya baru putus cinta selepas dua tahun bercinta
dan belum bersedia berteman.
Saya fikir, "Dia tak suka saya dan pendiam.
Dia tak mahu bercakap dengan saya."
Saya perlu fokus pada ikan yu.
Saya hidup kerana ikan yu.
Di Hawaii, ada lebih 30 spesies ikan yu.
Kebanyakannya tak hiraukan kita.
Tapi yu tenggiri berbeza.
Bahagian atasnya gelap dengan jalur yang cantik.
Ia boleh membesar hingga mencapai kepanjangan 5.5 meter.
Ia bersifat ingin tahu, tajam fikiran dan boleh mencerap.
Ia boleh makan apa-apa saja.
Ia boleh gigit cangkerang penyu dan tulang.
Mayat wanita berusia 60 tahun…
Dia langsung tak perasan.
Ia juga mampu memecut pada kelajuan yang luar biasa.
Yu tenggiri!
Orang takut kepadanya.
Rasa takut itu wujud kerana mereka tak memahaminya.
Ikan yu dah wujud paling kurang 400 juta tahun.
Sylvia adalah antara pembela laut paling tegar.
Kesungguhannya menjadikan dia ibarat bangsawan lautan
hingga dia digelar Tuanku Samudera.
Boleh kita berbual dalam air?
Ikan yu komponen penting
yang membolehkan laut berfungsi.
Nama saya Kim Holland.
Saya profesor penyelidikan di Institut Biologi Marin Hawaii,
dan saya pengasas kumpulan penyelidikan yu 40 tahun lalu di sini.
Yu kini menjadi pemangsa utama.
Jika ikan yu tiada,
seluruh rantai makanan akan terjejas.
Kita perlukan laut yang sihat.
Semua komponennya perlu berfungsi
seperti sebelum kewujudan manusia.
Jika kita ganggu ekosistem, walaupun kita tak tahu kesannya,
akibatnya pasti buruk.
PENYELIDIK IKAN YU
Kejahilan ialah salah satu musuh ikan yu,
dan itu sebahagian daripada masalah manusia.
Keseimbangannya tiada.
Kami tak faham kehidupan haiwan ini.
Kami tak tahu kesukaran yang ia lalui dalam kehidupan seharian.
Jika tak, keadaannya berbeza.
Saya tertarik kepada Juan
kerana cara dia bercakap tentang ikan yu.
Saya dapat lihat rasa kasihnya terhadap ikan itu.
Sebelum itu,
saya tak pernah jumpa sesiapa
yang cakap begitu.
Saya terus tertawan.
Ya, saya dah sedia.
Selepas itu, kami menyelam bersama setiap hari.
Dia seperti haiwan liar yang indah…
yang cuba hidup sebagai manusia.
Saya cuba menyainginya.
Saya gembira bersama Juan dan suka menyelam dengannya sepanjang masa
dan saya rasa minatnya mendalam seperti saya.
Dulu, dia selalu nak tengok ikan yu.
Sepanjang masa.
Itu jadi seakan-akan satu obsesi.
Tapi di Hawaii,
yu tenggiri amat membimbangkan manusia,
kerana ia sangat berkuasa dan boleh membunuh dengan pantas.
Saya rasa orang tak sedar
betapa banyaknya masa yang dihabiskan untuk mengenal pasti lokasi
untuk kita melihatnya.
Kami menyelam ribuan kali dengan didorong arus…
dari musim ke musim,
kami tanda pada GPS setiap kali kami nampak ikan yu…
spesiesnya,
dan jumlahnya.
Selepas menemui banyak ikan yu…
akhirnya, kami jumpa tempat yang hampir tepat.
Arus tumpu yang kuat
mungkin merupakan sebab utama yang membawanya ke sana.
Arus itu tertumpu pada satu tempat
disebabkan bentuk dasar laut
dan bentuk darat.
PANTAI UTARA, O'AHU
Orang fikir kita perlukan sangkar kerana ikan yu berbahaya.
Tapi mereka yang berani buat benda baru yang akan membuat perubahan.
Saya nak buktikan yang ikan yu tak ganas. Itulah matlamat saya.
Terus terang,
saya rasa takut-takut tapi saya tak tunjuk
walaupun adakalanya saya rasa tak selesa.
Tapi Ocean lebih mendominasi dalam hubungan kami
dan saya pun tak kisah.
Dia yang mengetuai,
dan saya cuma rakam.
Kulitnya tebal, giginya tajam dan lebih laju daripada saya.
Mustahil saya boleh perasan.
Semuanya berlaku dengan pantas.
Saya berada betul-betul di depan mulut ikan yu itu.
Otak saya cuma terfikir, "Saya kena hidup."
Jadi, saya pun mula tekan ke bawah.
Walaupun ia nampak tak terkawal,
dia sering berjaya mengawal keadaan.
Apabila saya menyelam lebih lama,
saya dapati ikan yu akan mula menganggap saya sebagai ikan yu lain.
Tapi setiap beberapa minit, saya perlu ambil nafas.
Jadi, saya mula tahan nafas lebih lama
agar dapat bersamanya lebih lama.
Jika kita nak bersama ikan yu, lebih baik jika kita menyelam bebas
kerana kita akan rasa seperti haiwan marin lain
dan akan lebih tangkas.
Saya memang cekap menyelam bebas.
Tapi saya nak jadi lebih baik.
Apabila kita rasa kita perlu bernafas dan terfikir untuk menyedut udara,
kita boleh ajar badan supaya berfikir,
"Tidak, badan saya masih boleh bertahan."
Ia benar-benar mengubah cara otak saya mentafsirkan kesakitan.
Saya sentiasa berusaha lebih keras…
dan ikan yulah pendorong saya.
Sekarang, saya boleh tahan nafas lebih enam setengah minit.
Jadi, saya dapat lihat ia berinteraksi sesama sendiri.
Saya juga dapat melihat bahasa dan cara ia berkomunikasi.
Semasa saya kecil, saya baca kisah berikut.
Seseorang kaji lebah di sarang lebah…
dan dia mendapati yang lebah ada pergerakan tertentu untuk berkomunikasi.
Dari situlah saya dapat idea.
Yu tak berenang secara rawak.
Pergerakannya ada banyak corak.
Ia menggambarkan hierarki sosial.
Mengikut atau menumpang.
Memintas atau mengadang.
Salah satu pergerakan paling jelas ialah renangan selari.
Dua yu berenang sebelah-menyebelah,
menilai satu sama lain.
Biasanya ikan yu yang lebih besar
yang akan ambil kedudukan lebih tinggi.
Atau kadangkala, seekor yu akan berpaling
daripada yu yang menilainya, seolah-olah berkata, "Jangan buat begitu."
Mengeluarkan sirip pektoralnya.
Itu cara ia tunjuk kuasa.
Jika saya rasa tegang, gementar atau tertekan,
tak kira apa perasaannya, ia akan dapat dilihat pada badan kita.
Dalam bentuk pergerakan otot yang tak ketara.
Evolusi membolehkan ikan yu mengesan semua itu.
Ia seperti boleh baca fikiran kita.
Jika kita boleh menjelaskan niat dalam fikiran kita,
otot badan kita akan menggambarkannya,
dan membolehkan kita melihat dunia seperti ikan yu.
Memahami kebolehan ikan yu itu telah membuka mata saya.
Jadi, tak lama selepas itu,
saya mula cam ikan yu tertentu.
Saya tak cam yang ikan yu itu Nikki.
Kami belum benar-benar rapat, tapi saya cam ikan yu itu.
Saya cam beberapa parutnya…
dan rasa macam nak kata, "Awak ingat saya?
Itu awakkah?"
Seolah-olah melambai dan menyapa kawan kita.
Ikan yu ada membran kelip yang berfungsi sebagai kelopak mata
dan ia boleh dilipat ke atas, bukan ke bawah.
Ia digunakan untuk perlindungan.
Saya suka lihat ia melawannya.
Makin ia mendekati kita, ia cuba buka mata
untuk melihat kita.
Apabila Nikki mendekati saya, ia akan buka mata
dan pandang saya.
"Saya kenal awak." Macam itulah.
Apabila membran mata dilipat, ia menunjukkan yang ia percayakan kita.
Bagaimana jika saya hulurkan tangan?
Saya akan sesuaikan diri dengan apa saja perbuatannya.
Nikki bertindak balas.
Saya tak dapat jelaskan apa yang berlaku.
Mereka berkomunikasi.
Pada saat kami bersentuhan, banyak yang disampaikan.
Ikan yu ada sistem deria
yang membolehkannya merasa elektrik yang organisma hasilkan.
Jadi, dia dapat rasakan kehadiran saya
pada tahap yang berbeza daripada manusia.
Ia bukan sesuatu yang boleh dihitung.
Tapi ia tak bermakna ia tak berlaku.
Jadi, pada masa itu, saya dapat banyak gambar menarik
dan saya cuba menyebarkannya
untuk menyampaikan mesej Ocean.
LIHAT SEMUA KOMEN
Tapi orang masih rasa ia makhluk ganas.
#GANAS
Tapi kita perlu ubah pandangan terhadap ikan yu.
Ubah sepenuhnya.
Semasa saya tunjuk gambar Ocean,
orang hairan dan mula fikir, "Kenapa dia tak dibaham?"
BAGAIMANA DIA BUAT?
HANTARAN, PENGIKUT, MENGIKUT
Mulai saat itu, saya sedar
bahawa aspek manusia dalam interaksi kita dengan ikan yu
membolehkan manusia melihat ikan yu dari sudut berbeza.
Wah, mungkin ia bukan macam Jaws.
Sejak saat itu, saya rakam semua interaksi sebanyak mungkin.
Itulah tugas saya setiap hari.
Apabila kita menampilkan diri,
kita perlu berani hadapi kritikan.
Saya bimbang dengan kisah Ocean Ramsey ini.
Menurut amalan orang Hawaii, kita tak paksa sesuatu berlaku.
Kita biar ia datang sendiri.
Dia terkenal kerananya.
Semua pemain industri ikan yu kenal dan tahu perbuatannya.
Tangkap untuk Instagram dan gambar.
Apabila orang melihatnya, mereka tertarik dan nak buat juga.
Tidak, saya tak galakkannya.
Tapi orang tak peduli dan cuma peduli apabila masalah timbul.
Perbuatan mereka merakam dan menyebarkannya
akan beri mesej yang salah kerana orang akan cuba menirunya.
Jika ikan itu bina hubungan dengan kita, tak apalah.
Saya nak kenal, rasa dan memahami awak.
Jika awak rasa awak perlu sangat menyentuhnya,
pastikan awak faham semua risikonya.
Ocean dan Juan,
mereka faham sifat ikan yu.
Tak ramai orang macam mereka.
Mereka faham sepenuh hati dan sehaluan.
Bukan saja dengan ikan yu, tapi juga dengan laut.
Wanita yang tenang dengan haiwan gergasi ini
membolehkan kita melihat ikan itu menerusi pandangannya
dari sudut berbeza.
Saya rasa itu cara yang baik untuk mengubah tanggapan manusia.
Mereka cuba tunjuk
yang kita tak perlu takut kepada haiwan itu.
Itulah yang mereka nak orang faham.
Apabila dia menyelam…
dia tanya, "Kenapa saya perlu takut?"
Besar kemungkinan, dia mungkin selamat,
tapi kadangkala, mungkin tidak.
Pelik rasanya kerana kami perlu cari keseimbangan
antara menunjukkan sifat manusia dan personalitinya,
kehebatannya dan hakikat yang ia tak ganas.
Tapi ikan yu pemangsa puncak, bukan anak anjing…
dan jika sesuatu berlaku,
kami tanggunglah.
Kami di laut.
Bukannya sesiapa perlu tahu.
Kami tak ada anak.
Tiada apa-apa yang kami pertaruhkan kecuali nyawa kami.
Saya sedia untuk mati bila-bila masa. Apa pepatah itu?
Bukan jumlah tahun dalam usia kita, tapi pengalaman kita yang penting,
dan saya… Aduh, Shark.
- Sharkey tak senonoh! - Awak boleh buat orang pengsan.
Dia nak tarik perhatian kita.
Saya harap ia tak buat lagi,
dan jika ia buat lagi begitu, saya akan buka tingkap.
- Kami ikut rentak masa Hawaii. - Ya, kawan-kawan!
Maaf kerana lambat!
Kamu makin besar setiap kali kami datang.
Tengoklah benda ini. Tatu ikan yu.
- Terima kasih! - Ya!
Kamu boleh buat tatu macam ayah kamu.
Saya ingat nak ajak kamu buat gelang ikan yu yang comel ini.
Bagaimana ikan yu boleh hilang giginya?
Ikan yu bertuah sebab ia tak perlu jumpa doktor gigi.
Saya jumpa Ocean dan Juan semasa saya buat satu projek dengan mereka.
Selepas sekali menyelam dengan mereka, saya terus hubungi mereka,
dan dia kata, "Hei, saya nak buat lagi."
Apabila berenang dengan ikan yu yang besar,
kita dapat rasa kuasa dan kehadiran
yang sukar digambarkan.
Kita akan sedar yang kita berenang dengan sesuatu
yang wujud, mungkin dalam bentuk lain sebelum kewujudan pokok.
Kita berenang dengan haiwan purba.
Ocean dan Juan yakin dan berkemahiran
dengan segala yang mereka buat.
Ini hidup mereka.
Saya rasa ia lebih berbahaya bagi mereka yang tak hidup seperti mereka.
Sejujurnya, saya masih takut sampai sekarang.
Tapi kita perlu bertenang
dan tunjuk yang kita boleh jadi pemangsa apabila bersamanya.
Jangan tunjuk kita lemah apabila bersamanya.
Tapi apabila saya jumpa yu baru, kita tak tahu sejarah hidupnya.
Saya tak tahu pengalamannya dengan manusia.
Itu akan beri kesan kepada cara ia berinteraksi dengan saya.
Aduhai. Ada…
Okey. Kalihi…
Hai, Kalihi!
Kalihi bermaksud "pinggir" dalam bahasa Hawaii.
Saya mengenalinya semasa ia masih muda dan kuat.
Ia kurang sabar.
Langgar. Gigit.
Ia lebih bersemangat berbanding yang lain.
Ia sangat bijak.
Kalihi baling sesuatu yang saya tak pernah lihat.
Ia buka dan tutup mulut di permukaan air…
untuk menghasilkan buih,
yang menghalang pandangan ke dalam air.
Ia sukar diduga.
Cara ia cuba memusingkan badannya,
nampak seolah-olah ia belajar teknik saya.
Entah bagaimana ia buat.
Saya tahu ia sengaja buat dan saya tak boleh teragak-agak.
Saya takkan biar ia meragui saya.
Ini bukan permainan video.
Tiada butang berhenti.
Ia cabar Ocean.
Terima risikonya. Mengaku kehadirannya dan sambung kerja.
Ikan-ikan yu itu mengajar saya semasa saya menyelam.
Ia bentuk pergerakan saya di dalam air
sama seperti ia membentuk haiwan lain.
Ia mendekati saya dari sudut berbeza.
Ia tunjuk yang ia suka guna teknik penyamaran dari bawah.
Pengalaman itu mengajar saya untuk mengubah arah.
Dengan menolaknya ke bawah.
Meluruskan siku.
Ia seperti tarian yang indah.
Jika dia mahu ikan yu datang dekat, dia tundukkan kepalanya
dan mengerekot.
Jika kita perlukan lebih ruang, berdiri menegak dan luruskan badan.
Kita perlu bertentangan mata dengannya.
Supaya ia rasa, "Saya juga pemangsa dan saya nampak awak."
Kalau perlu, jangan berganjak.
Ia sedar dan sangat berpengetahuan tentang haiwan ini.
Bagi saya, saya cuma merakam, jadi kadangkala saya lupa diri.
Apabila melihat melalui kanta, penglihatan kita sangat tertumpu.
Saya perlu mengawasinya.
Dia banyak mengajar saya.
Semua tingkah laku ikan yu
dan inilah cara untuk memastikan interaksi itu selamat.
Ocean menjadikannya lebih saintifik.
Jika kita guna papan luncur panjang atau berteman,
ia akan menjauhi kita.
Kurangkan percikan air atau apa-apa saja yang boleh menarik perhatian.
Mengasingkan manusia daripada ikan yu mustahil.
Orang mahu berenang, meluncur dan menyelam dan pasti terjumpa iklan yu.
Saya nak orang selamat kerana kemalangan tak membantu usaha saya,
usaha pemuliharaan atau memulihkan reputasi ikan yu.
Jadi, saya rasa amat bertanggungjawab
untuk pastikan orang selamat dan diajar cara untuk kekal selamat.
Salah satu perkara tentang serangan ikan yu
ialah orang yang diserang tak tahu mereka akan diserang.
Jadi, mereka tak sempat mengelaknya.
Bagi saya, dia buat hanya untuk publisiti dan bukan atas nama sains.
Jika kita ahli sains atau bukan sekalipun,
semua itu tak penting. Yang penting,
ialah jumlah masa yang dihabiskan dengan haiwan itu.
Dia amat memahami tingkah laku ikan yu
kerana dia kerap habiskan masa dengan haiwan itu.
Tapi dalam komuniti penyelidikan sebenar,
dia tak dihormati.
Bagi sesetengah orang,
hanya kerana dia biar gambarnya diambil
dan kisahnya diceritakan,
dia tak boleh dianggap ahli sains.
Tapi bukankah ahli sains juga memerhati dengan teliti
dan berkongsi hasil pemerhatian?
TAKUK, SEPARA BULAT HILANG, PATAH SEDIKIT
Dah 15 tahun kami mengumpul data pengenalan.
BAHAGIAN INI HILANG
DAH HILANG PARUT HISAPAN SOTONG
NIKKI/RATU NIKKI
YU TENGGIRI JANTAN
Kami dah kenal pasti 300 ekor ikan yu.
PARUT EKOR HAMPIR SEMBUH
YU TENGGIRI BETINA
PEMALU DAN BERHATI-HATI LAMBAT MESRA
KURANG RASA INGIN TAHU
YU TENGGIRI BETINA
SIRIP DORSAL BERGULUNG
CENDERUNG UNTUK MENGEKORI SAYA.
Bagi saya, ia sangat unik
YU TENGGIRI BETINA
sebagai individu berbeza
sama penting seperti manusia.
KEROSAKAN DORSAL SAMPAI 3/4
YU TENGGIRI BETINA
Saya dan Ocean mula bekerjasama pada 2006.
Lima tahun kemudian, Roxy muncul dalam hidup kami.
YU TENGGIRI BETINA
Kali pertama kami melihatnya,
rahangnya baru patah dan ia nampak parah.
RAHANG PATAH AKIBAT CANGKUK?
Saya dapat rasa kesakitannya.
Saya boleh lihat daripada cara ia berenang
dan saya rakam ia dan semua orang kata, "Itu raksasa hodoh yang menakutkan."
Ia tak ganas.
Manusia ganaslah yang mencederakannya.
Bayangkan rahang kita patah.
Bayangkan juga apa rasanya apabila kita cuba makan.
Dia hanya boleh makan
ikan yang sudah ditangkap atau sudah mati,
yang biasanya dijumpai pada cangkuk atau jaring.
Banyak betul cabarannya.
Dia juga ada teg SAT…
Akibatnya, dia lebih kerap terjerat berbanding haiwan lain.
Biasanya, selepas kami cabut benda yang tersangkut pada ikan yu,
ia akan terus pergi.
Tapi selepas kerap membantu Roxy,
saya tahu ia dah cam kami.
Kami berkongsi banyak perasaan.
Pada 1999, tulang belakang saya patah semasa memanjat batu.
Talinya putus dan saya jatuh sejauh 15 meter.
Apabila orang kata saya takkan boleh lagi berjalan,
kecewanya bukan kepalang.
Hidup rasa sia-sia.
Saya selalu bersama Juan,
jadi saya nampak kesakitan yang dia rasa pada belakang badannya.
Saya dapat lihat yang hubungan Juan dan Roxy istimewa
kerana kedua-duanya sentiasa bergelut dengan kesakitan.
Indahnya cara mereka berdua berinteraksi.
Kami sepatutnya luruskan siku, tapi…
Kadangkala saya rasa tenang, jadi saya biarkan siku saya bengkok.
Saya hairan betul memikirkan cara haiwan boleh dilayan.
Ketika itulah kita sedar
bahawa ikan yu tak dilindungi.
Kita takkan dikenakan tindakan undang-undang
jika kita bunuh ikan yu.
Hampir 100 anak yu tukul ditemui mati di Hawaii.
Kematiannya mungkin akibat tersangkut pada jaring nelayan.
Mereka tak dilindungi daripada pembunuhan tak bersebab,
seperti aktiviti memancing yu.
Orang bunuh ikan yu, macam Roxy.
Mereka patahkan rahangnya dan heret ia keluar dari air
hanya untuk bergambar dengannya.
Saya rasa…
Saya tak pandai…
meluahkan perasaan.
Tapi mestilah saya rasa sedih memikirkan penderitaannya.
Sekarang,
populasi kebanyakan spesies ikan yu besar dah kurang daripada 10 peratus.
PENURUNAN 50 TAHUN
KEPUPUSAN
Semuanya hampir pupus.
PUPUS
Okey, kita di mana sekarang?
Di sini.
Ke mana kita akan pergi… bagaimana…
Pasar ikan.
Apabila saya dapat tahu yang ikan yu dibunuh kerana siripnya…
dan jumlahnya jatuh merudum di seluruh dunia
hanya untuk semangkuk sup, saya rasa sangat marah.
Ikan yu.
Banyak negara di seluruh dunia bunuh ikan yu tanpa berfikir dua kali.
Ini yu jenis apa? Ini yu pauskah?
Yu yang bukan spesies utama pun masih sangat penting bagi ekosistem laut.
Membunuh haiwan hanya untuk 2% bahagian badannya…
Kenapa orang buat begitu untuk semangkuk sup?
Apa masalah terbesarnya?
Masalah terbesar yang saya nampak
ialah pembunuhan ikan yu.
Itulah masalahnya.
Bagaimana nak sebarkan maklumat itu? Melalui imej visual.
Saya akan guna rupa saya.
Saya akan tonjolkan diri untuk tujuan ini.
Orang biasa lihat sebelum mereka dengar.
Tarik perhatian orang.
Kemudian, sampaikan mesej yang baik ini.
Itulah yang saya mahu buat.
Ini berskala kecil. Ia berlaku setiap hari.
Dengan semua imej itu, kita boleh capai
lebih ramai orang berbanding semua usaha kami sebelum ini.
Kami boleh sampaikan mesej ini kepada orang awam.
#SERTAI KAMI 280,000 DIBUNUH SEHARI
JANGAN TAKUT YU. RISAUKAN KESELAMATANNYA.
SELAMATKAN YU KITA! CEPAT!
CUKUPLAH
Sebagai wanita, saya boleh dapat lebih perhatian,
tapi kritikannya lebih banyak.
WANITA INI MENANG ANUGERAH BAHLUL
Tak semua orang akan setuju dengan kita.
AWAK NAK AMBIL GAMBAR SAJA JANGANLAH GANGGU IKAN YU
Jaguh siber, ribuan kilometer dari sini.
JANGAN YAKIN SANGAT
Orang kata, "Awak akan mati."
"Semoga awak gembira dan panjang umur."
PEMANGSA PUNCAK JADI FESYEN IG
TUNJUK PUNGGUNG
Kepada orang yang komen tentang rupa atau cara saya memulihara,
cubalah atasi usaha saya.
DIA BERMAIN DENGAN API
Tapi itulah keadaannya.
Kami manfaatkan apa saja yang ada.
Pendek kata, kami perlu buat sesuatu yang melampau untuk mengubah kegilaan ini.
Jaws.
Benda yang orang paling takut tentang ikan yu
berkait rapat dengan imej yu putih.
Oleh itu, kami nak dapatkan gambarnya
untuk cuba menunjukkan hubungan antara manusia dan yu putih,
gambar yang anti-Jaws.
Ia ada datang ke Hawaii setiap tahun,
tapi ia sukar ditemui.
Ia seperti unikorn di laut.
Amat jarang dilihat,
apatah lagi didekati olehnya di dalam laut.
Hanya ada beberapa tempat untuk kami cari
dan berenang bersama yu putih.
Antaranya ialah Guadalupe.
Pada kali pertama saya menyelam dengan yu putih,
umpan dan ikan dibawa arus ke arah sana.
Tiba-tiba, ikan yu itu datang dari arah itu.
Ia datang dari arah haluan bot.
Dengan mata terbuka, ia bertentang mata dengan semua orang.
Kemudian, dia berenang ke bawah. Tiba-tiba, ia naik ke atas dengan pantas.
Kami cuma nampak kelibatnya. Bum!
Ketika itu saya sedar, jika ia nak baham manusia,
kita pasti tewas.
Kita bukan saja digigit olehnya, tapi akan hilang terus.
Buat kali pertama dalam hidup saya,
saya buat keputusan untuk pergi memerhati
perilaku spesies ikan yu tertentu
dari dalam sangkar.
Memerhatikan ikan yu berinteraksi sesama sendiri,
melihat perbualan mereka,
dan cuba memahami bahasanya.
Saya rasa agak gementar, tapi rasa terujanya lebih hebat,
dan saya rasa, "Ya, saya bersedia untuk ini sekarang."
Semasa belajar, memerhati, melihatnya ketika dikurung di dalam sangkar,
tiba-tiba ada seekor di sebelah ini, tapi saya tak perasan.
Adakah saya boleh tahu apa akan berlaku jika saya keluar dari sangkar?
Tidak.
Tiba-tiba, saya nampak yu yang cantik.
Ia yu betina paling dominan di kawasan itu.
Ia betul-betul hairan melihat saya.
Ia pandang saya.
Mungkin ini bukan perkataan yang tepat, tapi ia terasa seperti satu jemputan.
Tiada sesiapa pernah berinteraksi begitu dengan yu putih sebelum hari itu.
Ia bertentang dengan filem Jaws.
Kami beri GoPro video itu.
Mereka paparkannya bagi tujuan pemuliharaan.
GOPRO: OCEAN RAMSEY BERSAMA YU PUTIH
11.2 JUTA PELANGGAN TONTONAN
Ketika itulah semuanya berubah.
- Ocean Ramsey. - Ocean Ramsey.
- Namanya Ocean? - Ocean.
Wanita berani yang berenang dengan yu putih.
Wanita ini berenang dengan yu putih.
Biar betul!
Itu ikan yu gergasi.
Mungkin yu itu tak suka dia buat begitu.
Yu putih sering disalah faham.
Kerana rasional, dia berenang bersamanya.
Kalau kita suruh orang teka sekarang,
dan saya minta dua orang berdiri dengan awak, orang tentu takkan teka
bahawa awaklah yang berenang dengan yu putih.
Komuniti kami mula berkembang.
HANTARAN, PENGIKUT, MENGIKUTI
Selain itu, ada juga peluang perniagaan
untuk meningkatkan kesedaran,
dan ia bagus untuk ikan yu.
Makin ramai orang
yang mahu memahami dan belajar tentang perilaku ikan yu.
Jadi, kami sedia memperkenalkan orang kepadanya…
Kamu boleh masuk. Tapi jangan pergi jauh dari bot.
…dan memastikan mereka selamat.
Kami gembira dapat memperkasakan orang dengan pengalaman secara langsung.
Supaya mereka dapat kata,
"Saya menyelam dengan ikan yu dan ia pengalaman indah,"
dan dapat menghargai ikan yu
dan rasa terdorong untuk melindunginya.
Tapi cabarannya ialah mengimbangkan semuanya.
Ya, kita perlu lindungi haiwan ini.
Tapi saya nampak apa yang ia mampu buat kepada manusia.
PANTAI UTARA, O'AHU
Pagi ini, orang ramai berwaspada di tempat meluncur terkenal di O'ahu.
Kali ini, peluncur berusia 25 tahun berada dalam keadaan kritikal
selepas diserang ikan yu.
Colin Cook sedang meluncur di Pantai Utara O'ahu
apabila ikan yu itu tiba-tiba muncul.
Cuaca hari itu amat indah.
Air nampak jernih dan sangat menarik.
Saya dah beberapa jam berada di luar,
dan ketika itu, saya ingat saya perlu dapatkan gelombang
dan tiba-tiba, saya ingat
saya dihempas dan ditarik ke bawah.
Saya buka mata dalam air dan nampak
ada ikan yu besar yang meragut kaki saya.
Saya dapat melepaskan diri dan terus ke permukaan air.
Hujung jari ini dah hilang.
Tiga jari ini tergantung di tepi.
Saya fikir, "Itu saja. Saya okey."
Apabila saya pandang kaki, ia dah hilang sepenuhnya.
Ketika itu, saya fikir, "Habislah, ajal saya dah sampai."
Saya cuma rasa seolah-olah saya sepatutnya berada di sana.
Saya tak dapat nak gambarkan,
tapi ikan itu gigit kakinya di sini,
dan talinya diikat di buku lali.
Colin dah naik ke atas papannya, tapi kedudukan gigitan itu
menyebabkan ikan yu itu mengayunkan dia dengan tali pengikat.
Saya toleh dan dengar dia kata, "Tunggu, saya datang."
Keoni mendayung di sebelah saya di atas papan dayung berdiri.
Ocean dan Juan cakap,
"Ikan yu tenggiri sangat kuat apabila bergerak ke depan.
Tapi jika awak boleh buat ia tersasar,
awak akan ada 10 hingga 12 saat sebelum ia pusing balik."
Jadi, saya pukul ia sekuat mungkin.
Saya cuba tolak ia ke bawah.
Sebaik saja saya pukul ia dan saya tahu yang mulutnya melepasi kami,
saya baling dayung, letak Colin di belakang saya
dan kayuh ke arah pantai.
Saya dah nyawa-nyawa ikan.
Saya sukar bernafas dan…
Saya beritahu Keoni hajat terakhir saya.
Dia kata, "Hei, beritahu mak saya yang saya sayang dia."
Kami rapat sejak kejadian itu.
Ia hubungan yang unik.
Dia ibarat wira bagi saya.
Cook berjaya sampai ke pantai dengan bantuan kawan.
Namun, kaki kirinya terpaksa dipotong dan dia kehilangan dua jari,
tapi dia masih hidup.
Keoni Bowthorpe telah dianugerahkan Pingat Carnegie.
Ia diberikan kepada mereka yang mempertaruhkan nyawa
untuk menyelamatkan orang lain.
Ia kisah wira hebat
yang meremukkan hati saya.
Ia sebuah tragedi.
Saya hanya mampu mencari sudut positif dan dalam kejadian ini
ialah hakikat yang ia jarang berlaku.
Setiap hari, ikan yu melepasi peluncur, perenang dan penyelam.
Jika ia anggap kita sebagai mangsanya…
kejadian seperti ini tentu sering berlaku,
tapi hakikatnya bukan begitu.
Saya rasa saya bukan saja harus melindungi manusia daripada ikan yu…
tapi juga melindungi ikan yu daripada manusia.
Kadangkala kita kenal yu tertentu,
kemudian ia menghilang selama beberapa tahun.
Saya terfikir, "Ia kena tangkap dan patah rahangkah
atau tersangkut dalam jaringkah?
Ia dah matikah?"
Kami dah lama tak jumpa Roxy.
Dulu, ada tali yang bersambung dengan cangkuk yang di dalam perutnya.
Saya gagal potong tali itu
kerana jika saya tarik sikit saja pun ia akan rasa sakit.
Hancur luluh saya melihatnya.
Kita boleh nampak yang ia sangat lemah.
Saya asyik terfikir, "Okey, ia takkan hidup lama."
Jadi, saya perlu ucap selamat tinggal.
Saya amat risau tentang ikan-ikan yu ini
sehingga saya rasa saya dah jatuh cinta kepadanya.
Jadi, saya bertindak untuk menyelamatkannya.
Jadi, kami cuba mohon undang-undang
yang mengubah dasar
agar ikan yu dilindungi sepenuhnya daripada pembunuhan tanpa sebab di Hawaii.
Rang undang-undang seterusnya, HB1734.
Berkaitan perlindungan hidupan laut.
Panjangnya.
- Boleh awak guna mikrofon? - Maaf. Boleh anda dengar?
Jadi, saya tinggalkan semua urusan lain.
Kita teruskan strategi media sosial.
Saya tak tidur. Kami cuma perlu sebarkan melalui media sebanyak mungkin.
Saya Ocean Ramsey, penyokong pemuliharaan dan saintis yu dan marin.
Ikan yu penting untuk kesihatan dan keseimbangan ekosistem marin
dan ia perlu dan wajar dilindungi.
Saya rasa dia berfikir macam ikan yu, dan itu satu pujian.
Bantah penangkapan ikan yu dan memilih pemimpin tempatan
yang akan membentuk undang-undang yang melindunginya.
Hai, adik-adik.
Kami dapatkan bantuan komuniti untuk mendesak ahli politik.
Malangnya, lebih 100 juta ikan yu dibunuh setiap tahun.
Kenapa lindungi ikan yu? Kenapa ia penting?
Jika semua hidupan laut tiada, dunia akan musnah.
Sebanyak 70% oksigen datang dari laut
dan yu menyumbang kepada ekosistem marin yang sihat.
Untuk buat perubahan
dalam masa tercepat,
kita perlu bekerjasama.
Kita mesti kerja bersama.
Di Maui Selatan, ada beberapa serangan.
Beberapa kejadian ini mungkin berlaku
kerana pertambahan orang yang berenang di dalam air.
Saya Juan Oliphant, ahli pemuliharaan ikan yu…
Bukan saya dan Juan saja yang berjuang, tapi juga seluruh ahli masyarakat.
Bangunan Capitol Hawaii. Bilik 312. Saya harap anda dapat datang.
Spesies yu akan pupus tanpa perlindungan kita.
Ada ikan yu yang ditangkap
dan lehernya dijerut dan digantung pada papan tanda jalan.
Hantar testimoni dalam talian.
SAYA SOKONG HB1734. YU & PARI
Daripada pelbagai organisasi yang kerja dengan kami.
KITA BOLEH UBAH LINDUNGI IA
Dia sangat bersemangat di pelbagai platform.
Susah nak ikut rentaknya.
Tak semua orang setuju dengan kita.
Penyokong ikan yu dan nelayan tak sehaluan.
Sesetengah nelayan menentangnya.
Saya tak rasa menangkap dan membunuh ikan yu
masalah besar di Hawaii.
Itu tak benar.
Ia timbulkan banyak kekacauan.
Ada pembunuhan berniat jahat yang disengajakan.
- Adakah itu untuk mempertahankan diri? - Itu boleh dipertikaikan.
Tidak. Kita perlu belajar daripada alam semula jadi.
Jurnal akademik manakah yang awak dah terbitkan?
Nampaknya laman web awak bersifat komersial.
Mereka pandang rendah terhadap Ocean dan kecekalannya.
NEGERI HAWAII
Kami bantah rang undang-undang ini.
Saya sokong sepenuhnya.
Saya juga bantah.
Saya datang untuk beri perlindungan penuh kepada manō.
Kami berusaha keras.
Tapi kami gagal.
Tahun demi tahun.
Ketika itulah dia berada dalam fasa paling gelap.
Dia berubah.
Pemikirannya menjadi lebih negatif.
Dia tak boleh berhenti.
Dia kerja gila-gila tanpa henti.
Saya rasa dia bergelut dengan sesuatu yang sukar.
Dia tak berterus terang dengan saya tentangnya kerana…
Entahlah kenapa.
Saya rasa seperti saya mengalami kemurungan hebat yang saya…
Pelik sebenarnya kerana saya tak patut rasa murung
sebab saya ada banyak peluang dan keadaan yang menyebelahi saya.
Lagipun, semua orang ada dugaan masing-masing.
Saya mahu rasa seperti saya melaluinya bersama dia.
Saya tak boleh buat semua ini tanpanya.
Dia saja yang memahami saya.
Segala yang kami lalui bersama telah menguatkan kita.
Pada 2019, dah empat tahun kami melobi supaya undang-undang itu diluluskan.
Tarikh permohonan semula rang undang-undang itu
akan berakhir hujung minggu ini.
Kami tahu sekali lagi, kami gagal dapat sokongan ahli politik.
Tiba-tiba, nasib menyebelahi kami.
Kami dengar berita tentang ikan paus yang menuju ke terumbu di Waikiki.
Ikan paus itu dah mati.
Saya terus dapat idea
kerana bangkai ikan paus akan menarik perhatian ikan yu.
Ketika itu, kami sedang memerhatikan yu tenggiri di dalam air.
Tiba-tiba, yu tenggiri itu lari.
Keadaan sunyi sepi.
Tapi saya dengar bunyi dolfin.
Saya nampak kelibat di bawah.
Tiba-tiba, dari dalam sana…
muncullah seekor ikan yu putih yang sangat besar.
Ya Tuhanku!
Ia sangat besar, lebih 6 meter.
Juan berjaya rakam dari dekat.
Kita dapat lihat ikan yu membaham daging ikan paus itu sebanyak mungkin
dan cebisan daging ikan paus
bersepai di sisi insangnya.
Nampak macam dalam mimpi.
Saya tak dapat gambarkan pengalaman itu dengan kata-kata.
Ia terus menuju ke arah bot.
Bunyinya macam besi berlaga.
Itu bukti betapa tebalnya kulit ikan itu.
Ia nampak lebih cantik daripada yang saya bayangkan.
Saya rasa berbeza apabila bersamanya.
Saya tak rasa seperti perlu bernafas.
Emosi dan hubungan yang saya rasa,
tak dapat digambarkan.
Inilah takdir hidup saya.
Inilah tujuan saya hidup.
Ini bukan filem, ia benar-benar berlaku.
Ini yu putih sepanjang enam meter.
Ia yu putih terbesar yang tercatat dalam rekod.
Ia juga yang tertua pada usia 50 tahun.
Yu gergasi itu muncul di pesisir pantai O'ahu minggu ini.
Penyelam Ocean Ramsey berenang bersamanya.
Ramsey mengkaji yu di seluruh dunia…
Perhatian yang Hawaii dapat kerana kemunculan yu putih itu
sangat hebat.
Dia buat begini untuk menunjukkan yang tak semua ikan yu mahu bunuh manusia.
Kita juga perlu melindunginya, dan bukan menganggapnya musuh.
- Adakah awak setuju dengannya? - Tidak.
Ada kontroversi mengatakan yang kita tak patut sentuh ikan yu.
Kita tak perlu ganggu haiwan liar untuk tunjuk yang ia tak berbahaya.
Lihat, tapi jangan sentuh.
Kontroversi itu bagus kerana ia memastikan berita ini dibincangkan lebih lama.
Ia juga menggambarkan ikan yu dari sudut yang positif…
kerana orang kini setuju yang kita tak patut menyentuhnya.
Mereka mula ambil berat.
Ia buat saya gembira sebab orang ramai ambil berat terhadapnya.
Ada banyak kontroversi tentang jarak untuk kita menghampiri yu putih.
Sebenarnya, saya tak rasa ikan yu peduli.
Saya tak rasa ia terganggu.
Saya tak setuju dengannya,
tapi sumbangan baik yang mereka buat
untuk usaha pemuliharaan ikan yu…
Kebaikannya banyak juga.
Manusia bunuh antara 70 hingga 100 juta ikan yu setiap tahun.
Jumlah yang dibunuh itu mengejutkan.
Ia membimbangkan.
Ikan yu itu muncul ketika Ramsey mendesak
agar undang-undang ketat yang melindungi haiwan gergasi ini dibuat.
Pada minggu itu,
rang undang-undang untuk perlindungan yu akan dibentangkan.
Saya fikir, "Okey, tiada dolak-dalih lagi. Jom kita perjuangkannya."
BANGUNAN CAPITOL
Ini Roxy.
Sekarang, dia hidup dengan cangkuk di kerongkongnya.
Ramai orang yang berjumpa dengannya terus menyukainya.
Mereka selalu tanya di media sosial, "Ia hidup lagi tak?" Tapi saya tak tahu.
Semua haiwan ini akan pupus dari planet ini
dan takkan dapat dihidupkan kembali.
Keadaannya genting.
Sekaranglah peluang terbaik untuk kita.
Hentikan pembunuhan ikan yu supaya kita dapat pulihkan laut.
Terima kasih kerana datang.
Anda dapat lihat yang bantahannya tak banyak, jadi…
Ini bukan kebetulan.
Ia berjaya kerana kamu menganjurkan dan mengetengahkan isu ini
buat masa yang agak lama, jadi…
Andai kata kita lebih terbuka
kepada pandangan dari pelbagai sudut berbeza,
pasti kita ada peluang lebih besar untuk mencari keseimbangan
dan hubungan dengan makhluk lain di dunia ini.
Manusia sentiasa menghapuskan sesuatu yang mereka takuti.
Kita ceroboh kawasan mereka.
Ia juga kawasan kita, tapi bagaimana untuk hidup bersama?
Itulah pengajarannya.
Ada berita baik!
Rang Undang-undang 553,
yang berkenaan perlindungan ikan yu.
Ia menetapkan bahawa perbuatan dengan niat
menangkap, menjerat atau membunuh ikan yu
di laut negeri ini sebagai satu kesalahan.
Rang Undang-undang 553 kini disahkan sebagai Akta 51.
Sekarang, pembunuhan ikan yu di Hawaii diharamkan.
Tapi kemenangannya lebih bermakna kerana dengan undang-undang ini,
negeri lain boleh menggunakannya juga.
Hanya dengan suara beberapa orang, perubahan boleh dibuat.
Itu Roxy.
Syukurlah!
Apabila ia kembali,
saya rasa amat teruja dan gembira
kerana ia masih hidup dan sihat wal afiat.
Saya sungguh tak sangka. Sayang, awak sihat?
Saya sayang yu ini.
Roxy.
Kami teruja melihatnya dalam keadaan sihat.
Sesuatu dah berlaku. Ada orang tolong Roxy.
Ia sekarang nampak bersemangat dan gembira.
Saya lega melihatnya sihat sejahtera,
dan memikirkan yang Roxy, Nikki, Kalihi
serta yu lain yang kami anggap sebagai keluarga
kini dilindungi secara rasmi
buat saya sangat gembira.
Ibu saya juga mengajar saya tentang pemuliharaan.
Dia selalu kata,
Hidup kita di dunia ini terhad.
Jadikanlah ia lebih baik daripada waktu kamu menerimanya.
Itulah nasihat yang terpahat dalam hati saya.
Jadi, saya perlulah cari sesuatu yang saya boleh buat
agar dunia ini lebih baik daripada waktu saya menerimanya,
dan saya rasa ikan yu dan lautlah jawapannya bagi saya.
Ya, itulah yang saya akan pulihara.
Ya, saya rasa sebak apabila teringat ibu saya.
Saya terikut perasaan hari ini.
Panasnya… Kamu buat tempat ini jadi panas.
Mustahil untuk kita gambarkan betapa pentingnya usaha mereka.
Mereka contoh yang baik
untuk anak-anak kita.
Saya rasa orang nak tandatangan saya
sebab mereka rasa nilai buku ini akan naik kalau saya mati.
Semua pencapaian saya diketahui oleh orang ramai
berkat bakat, kemahiran dan ketajaman matanya yang luar biasa.
Colin Cook selamat daripada serangan yu.
Hujung minggu ini penting baginya kerana dia kembali meluncur.
Hari ini indah untuk meluncur. Saya bersemangat melihat semua orang.
Saya nak jumpa ikan yu lain dan menerokai planet yang indah ini.
Sementara saya buat semua itu,
saya takkan tahu bila ajal saya akan tiba.
Tapi jika ia berlaku disebabkan ikan yu, saya nak jelaskan
bahawa saya sendiri yang pilih risiko ini,
jadi saya takkan salahkan ikan yu.
Hawaii ialah negeri pertama di Amerika untuk mengharamkan pembunuhan ikan yu.
Di seluruh dunia, 100 juta ikan yu masih dibunuh setiap tahun
Ditujukan khas kepada ibu bapa Juan, Marlu dan Richard Oliphant,
yang meninggal dunia semasa pembikinan filem ini
Terjemahan sari kata oleh NN